બાકી તો લગ્નપ્રથા તો આમેય ધીમે ધીમે મ્રુત્યુના કગાર પર પહોંચી રહી છે, અને કદાચ આવનારા પચાસ વર્ષોમાં નાબૂદ થઈ જાય તો પણ નવાઈ નથી. આપણા મનનો સ્વભાવ છે જે ગમે તેની માલકિયત ભોગવવાનો. આથી જ લગ્નની સાથે જ શરુ થાય છે એકબીજા પર આધિપત્ય જમાવવાની હોડ અને સંઘર્ષ. પતિ મોટાભાગે સફળ થતા જણાય છે, કારણકે સામાજીક વ્યવસ્થાઓ નો કર્તા હર્તા પુરુષ સમાજ છે. પરંતુ થોડું અંદર જોશો તો જણાશે કે પુરુષે આવી સમાજ વ્યવસ્થા ગોઠવી છે, તેની પાછળનુ મુળભૂત કારણ છે પુરુષનો હીનભાવ (ઈન્ફિરીયારીટી કોમ્પલેક્ષ). સ્ત્રી પુરુષ કરતાં બધી રીતે ચઢિયાતી છે અને તે વાત પુરુષ અહંકાર સાંખી નથી શકતો.